Braziliyada qaroqchilar hujumiga uchragan 4 kishidan iborat amerikalik oila topildi. Oila qaroqchilar hujumidan qutulishga muvaffaq bo‘lgan, deb xabar bermoqda globo.com portali. Amerikaliklar 30 oktabrda Amazonka bo‘ylab paromda ketayotganlarida qaroqchilar hujumiga uchraganlar. Bosqinchilar amerikalik oilaga tegishli narsalarni o‘g‘irlashgan, oila esa yashirinishga muvaffaq bo‘lgan. Braziliya ichki ishlar vazirligi ma’lumotlariga ko‘ra, oila er-xotin va ularning 3 va 7 yoshli farzandlaridan iborat bo‘lgan. Ular 1 noyabrda Para shtatidagi qishloq aholisi tomondan topilganlar. Oila Amazonka bo‘ylab serfing doskasida suzayotgan bo‘lgan. Amerikaliklar topilganlarida juda kuchsizlangan va qo‘rqqan holda bo‘lganlar. Shifokorlar ularda hasharotlar chaqqan izlardan boshqa jarohatlar topishmagan.